Source: https://www.riigiteataja.ee/akt/402022017050
Timestamp: 2020-06-05 22:28:41+00:00

Document:
Õpilaste Are Kooli vastuvõtmise tingimused ja kord – Riigi Teataja
Õpilaste Are Kooli vastuvõtmise tingimused ja kord
Õpilaste Are Kooli vastuvõtmise tingimused ja kord - sisukord
§ 1 Kooli vastuvõtmine
§ 2 Vastuvõtu tingimused 1. klassi astujale
§ 3 Üldised vastuvõtu tingimused
§ 4 Vastuvõtmisest või selle keeldumisest teavitamine
RT IV, 02.02.2017, 50
Vastu võetud 27.01.2017 nr 1
Määrus kehtestatakse põhikooli- ja gümnaasiumiseaduse § 27 lõike 5 ning haridus- ja teadusministri 19.08.2010 määruse nr 43 „Õpilase kooli vastuvõtmise üldised tingimused ja kord ning koolist väljaarvamise kord“ § 2 lõike 1 alusel.
§ 1. Kooli vastuvõtmine
(1) Kool võtab õpilaseks vastu kõik selleks soovi avaldanud koolikohustuslikud isikud, kellele Are Kool on elukohajärgne kool.
(2) Taotlus õppima asumiseks rahuldatakse vabade õppekohtade ning õpilasele sobiva õppevormi olemasolul.
(3) Vastuvõtu taotlusi (vorm lisatud) koos vastuvõtu tingimustes nõutud dokumentidega saab esitada Are Kooli direktorile tööpäeviti kell 9.00-16.00 või digiallkirjastatult e-postile direktor@are.edu.ee.
(4) Otsuse isiku õpilaste nimekirja arvamiseks teeb direktor.
(5) Kooli nimekirja arvatud õpilane jätkab õpinguid klassis, kus ta eelmises koolis väljaarvamise hetkel õppis või kuhu ta õppeperioodi lõpul üle viidi.
(6) Kooli nimekirja arvatud õpilase klassi määramise erijuhtudel toimib Are Kool haridus- ja teadusministri 19.08.2010 määruse nr 43 „Õpilase kooli vastuvõtmise üldised tingimused ja kord ning koolist väljaarvamise kord“ alusel.
(7) Digitaalallkirjaga kinnitatud taotluse korral ei pea õpilase vanem taotlusele lisama enda isikut tõendavat dokumenti.
§ 2. Vastuvõtu tingimused 1. klassi astujale
Kooli vastuvõtmiseks esitab lapsevanem kirjaliku taotluse, millele lisab:
1) lapse sünnitunnistuse või -tõendi, millest Are Koolis tehakse koopia või selle ametlikult kinnitatud ärakirja või väljavõtte;
2) enda isikut tõendava dokumendi või selle ametlikult kinnitatud ärakirja või väljavõtte;
4) lapse foto õpilaspileti jaoks.
§ 3. Üldised vastuvõtu tingimused
(1) Kooli vastuvõtmiseks esitab lapsevanem kirjaliku taotluse, millele lisab:
4) lapse foto õpilaspileti jaoks;
6) ametlikult kinnitatud klassitunnistuse või hinnetelehe jooksva õppeperioodi hinnetega, kui taotlus esitatakse õppeperioodi kestel.
(2) Välisriigi õppeasutusest tulnud õpilase puhul tuleb käesoleva § lõike 1 punktis 5 ja 6 nõutud dokumentide asemel taotlusele lisada välisriigi õppeasutuses omandatud haridust või läbitud õpet tõendav dokument või selle ametlikult kinnitatud ärakiri.
§ 4. Vastuvõtmisest või selle keeldumisest teavitamine
(1) 1. klassi astujat ja lapsevanemat teavitatakse direktori poolt kooli vastuvõtmisest kohe pärast taotluse esitamist.
(2) Õpilast ja tema vanemat, kellele kool ei ole elukohajärgne kool, teavitatakse direktori poolt kooli vastuvõtmisest või vastuvõtmisest keeldumisest ühe tööpäeva jooksul pärast taotluse esitamist.

References: § 1

§ 2

§ 3

§ 4
 § 27
 § 2

§ 1

§ 2

§ 3

§ 4